CELEX: 62017CN0271
Language: et
Date: 2017-05-18 00:00:00
Title: Kohtuasi C-271/17: Eelotsusetaotlus, mille on esitanud Rechtbank Amsterdam (Madalmaad) 18. mail 2017 – Openbaar Ministerie versus Sławomir Andrzej Zdziaszek

21.8.2017   
            
            
               ET
            
            
               Euroopa Liidu Teataja
            
            
               C 277/24
            
         Eelotsusetaotlus, mille on esitanud Rechtbank Amsterdam (Madalmaad) 18. mail 2017 – Openbaar Ministerie versus Sławomir Andrzej Zdziaszek
   (Kohtuasi C-271/17)
   (2017/C 277/35)
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Amsterdam
   
      Põhikohtuasja pooled
   
   
      Taotleja: Openbaar Ministerie
   
      Vastaspool: Sławomir Andrzej Zdziaszek
   
      Eelotsuse küsimused
   
   
               1.
            
            
               Kas niisugune menetlus,
               
                           —
                        
                        
                           mille raames teeb vahistamismääruse teinud liikmesriigi kohus otsuse asjaomasele isikule varem jõustunud kohtuotsustega mõistetud eraldi vangistuste ühendamise kohta üheks vangistuseks ja/või asjaomasele isikule varem jõustunud kohtuotsusega mõistetud koguvangistuse muutmise kohta ning
                        
                     
                           —
                        
                        
                           mille raames see kohus ei aruta enam süü küsimust,
                        
                     nagu menetlus, mille tulemusena tehti 25. märtsi 2014. aasta cumulative sentence, kujutab endast „kohtulikku arutelu, mille tulemusel otsus tehti“, raamotsuse 2002/584/JSK (1) artikli 4a lõike 1 tähenduses?
            
         
               2.
            
            
               Kas vahistamismäärust täitev õigusasutus võib:
               
                           —
                        
                        
                           juhul, kui tagaotsitav ei ilmunud isiklikult kohtulikule arutelule, mille tulemusel otsus tehti,
                        
                     
                           —
                        
                        
                           kuid ei Euroopa vahistamismääruses ega raamotsuse 2002/584/JSK artikli 15 lõike 2 alusel küsitud täiendavas teabes ei andnud vahistamismääruse teinud õigusasutus teavet ühe või mitme raamotsuse 2002/584/JSK artikli 4a lõike 1 punktides a–d nimetatud juhtumi esinemise kohta Euroopa vahistamismääruse vormi osa d punktis 3 nimetatud ühe või mitme juhtumi kategooria sõnastust kasutades,
                        
                     järeldada ainuüksi sel põhjusel, et ükski raamotsuse 2002/584/JSK artikli 4a lõike 1 sissejuhatavas lauses ja punktides a–d nimetatud tingimus ei ole täidetud, ning keelduda ainuüksi sel põhjusel Euroopa vahistamismääruse täitmisest?
            
         
               3.
            
            
               Kas apellatsioonimenetlus,
               
                           —
                        
                        
                           milles asi vaadati sisuliselt läbi ning
                        
                     
                           —
                        
                        
                           milles asjaomane isik mõisteti (uuesti) süüdi ja/või jäeti esimeses kohtuastmes kuulutatud süüdimõistev kohtuotsus muutmata,
                        
                     
                           —
                        
                        
                           samas kui Euroopa vahistamismääruse eesmärk on see süüdimõistev kohtuotsus täitmisele pöörata,
                        
                     kujutab endast „kohtulikku arutelu, mille tulemusel otsus tehti“, raamotsuse 2002/584/JSK artikli 4a lõike 1 tähenduses?
            
         
      (1)  Nõukogu 13. juuni 2002. aasta raamotsus Euroopa vahistamismääruse ja liikmesriikidevahelise üleandmiskorra kohta (EÜT 2002, L 190, lk 1; ELT eriväljaanne 19/06, lk 34).